CELEX: 62017CN0363
Language: sk
Date: 2017-06-13 00:00:00
Title: Vec C-363/17 P: Odvolanie podané 13. júna 2017 Equipolymers Srl, M&G Polimeri Italia SpA, Novapet SA proti rozsudku Všeobecného súdu (prvá komora) z 5. apríla 2017 vo veci T-422/13, Committee of Polyethylene Terephthalate (PET) Manufacturers in Europe (CPME) a iní/Rada Európskej únie

28.8.2017   
            
            
               SK
            
            
               Úradný vestník Európskej únie
            
            
               C 283/24
            
         Odvolanie podané 13. júna 2017 Equipolymers Srl, M&G Polimeri Italia SpA, Novapet SA proti rozsudku Všeobecného súdu (prvá komora) z 5. apríla 2017 vo veci T-422/13, Committee of Polyethylene Terephthalate (PET) Manufacturers in Europe (CPME) a iní/Rada Európskej únie
   (Vec C-363/17 P)
   (2017/C 283/33)
   Jazyk konania: angličtina
   
      Účastníci konania
   
   
      Odvolateľky: Equipolymers Srl, M&G Polimeri Italia SpA, Novapet SA (v zastúpení: L. Ruessmann, avocat, J. Beck, Solicitor)
   
      Ďalší účastníci konania: Committee of Polyethylene Terephthalate (PET) Manufacturers in Europe (CPME), Cepsa Química SA, Indorama Ventures Poland sp. z o.o., Lotte Chemical UK Ltd, Ottana Polimeri Srl, UAB Indorama Polymers Europe, UAB Neo Group, UAB Orion Global pet, Rada Európskej únie. Európska komisia
   
      Návrhy odvolateľkýň
   
   Odvolateľky navrhujú, aby Súdny dvor
   
               —
            
            
               vyhlásil odvolanie za prípustné a dôvodné,
            
         
               —
            
            
               zrušil rozsudok Všeobecného súdu v rozsahu, v akom zamieta návrh na náhradu škody,
            
         
               —
            
            
               meritórne rozhodol o návrhu na náhradu škody a priznal odvolateľkám náhradu škody, ktorej sa domáhajú, alebo vrátil vec Všeobecnému súdu na meritórne rozhodnutie o návrhu na náhradu škody,
            
         
               —
            
            
               nariadil Rade, aby odvolateľkám nahradila trovy konania.
            
         
      Odvolacie dôvody a hlavné tvrdenia
   
   Všeobecný súd skreslil a nesprávne uviedol dôkazy predložené odvolateľkami, keď rozhodol, že nie je daná príčinná súvislosť medzi protiprávnym prijatím rozhodnutia 2013/226 (1) a škodou, ktorú utrpeli odvolateľky. (Napadnutý rozsudok, body 155 až 197, a osobitne body 187 až 189).
   
      (1)  Vykonávacie rozhodnutie Rady 2013/226/EÚ z 21. mája 2013, ktorým sa zamieta návrh vykonávacieho nariadenia Rady, ktorým sa ukladá konečné antidumpingové clo na dovoz určitých druhov polyetyléntereftalátov s pôvodom v Indii, na Taiwane a v Thajsku na základe preskúmania pred uplynutím platnosti podľa článku 11 ods. 2 nariadenia (ES) č. 1225/2009 a ktorým sa ukončuje konanie o preskúmaní pred uplynutím platnosti týkajúce sa dovozu určitých druhov polyetyléntereftalátov s pôvodom v Indonézii a Malajzii, a to v rozsahu, v akom by sa návrhom uložilo konečné antidumpingové clo na dovoz určitých druhov polyetyléntereftalátov s pôvodom v Indii, na Taiwane a v Thajsku (Ú. v. EÚ L 136, 2013, s. 12).